ആരും വിജയിക്കാത്ത രണ്ടു സ്കൂളുകള് ഏഴു സ്കൂളുകളില് വിജയശതമാനം 30ല് താഴെ തിരുവനന്തപുരം: ഹയര്സെക്കന്ഡറി പരീക്ഷയില് ഒരു വിദ്യാര്ഥി പോലും വിജയിക്കാത്ത രണ്ടു സ്കൂളുകള്. 30 ശതമാനത്തില് താഴെ വിജയം നേടിയ ഏഴു സ്കൂളുകളുമുണ്ട്. വെള്ളനാട് ശ്രീ സത്യസായി ഇംഗ്ലീഷ് മീഡിയം സ്കൂളില് ഏഴ് പേര് പരീക്ഷ എഴുതിയെങ്കിലും ആരും ജയിച്ചില്ല. മൂവാറ്റുപുഴ രണ്ടാര്ക്കര എച്ച്എം ട്രസ്റ്റ് എച്ച്എസ്എസില് പരീക്ഷയ്ക്കിരുന്ന രണ്ടു വിദ്യാര്ഥികള്ക്കും ഉപരിപഠന യോഗ്യത നേടാനായില്ല.കോഴിക്കോട് പെരുമണ്ണ സ്വാമി ഭൂതാനന്ദ എച്ച്എസ്എസ്, ഇടുക്കി വാഗവറായ് എച്ച്എസ്എസ്, പാലക്കാട് പുത്തൂര് ട്രൈബല് എച്ച്എസ്എസ്, തിരുവനന്തപുരം ചാല ഗവ. ബോയ്സ് എച്ച്എസ്എസ്, അടുക്കം ഗവ. എച്ച്എസ്എസ്, മലപ്പുറം മാറഞ്ചേരി അസ്ഹര് ഇംഗ്ലീഷ് മീഡിയം എച്ച്എസ്എസ്, കണ്ണൂര് ആറളം ഗവ. എച്ച്എസ്എസ് എന്നീ സ്കൂളുകളില് 30 ശതമാനത്തില് താഴെയാണ് വിജയം.